JUMALAN JUOKSUTYTÖT
Hei rakkaat katsojat, ja tervetuloa seuraamaan ohjelmaamme.
Jumala on niin hyvä, ja Hän haluaa ilmoittaa itsestään yhä enemmän.
Kaiken mitä Hän tekee yhdelle, haluaa Hän tehdä myös sinulle,-
sillä Hän ei erottele ihmisiä. Uskon, että tämä hetkemme -
Jumalan kanssa on antoisa.
Vieraanamme tänään on Mailis Mägi. Tervetuloa! - Kiitos, tämä on ilo.
Ihanaa, että olet kanssamme täällä. Olet vielä nuori, ja useat -
sinun ikäisesi kiertävät kaukaa kaikesta, mikä liittyy uskontoon.
Miksi sinä haluat seurata Jeesusta ja miksi rakastat Häntä?
Kerron ensin vähän taustastani.
Olen syntynyt ja kasvanut kristityssä perheessä.
Olin useaan otteeseen päättänyt vastaanottaa Jeesuksen elämääni.
Olen nähnyt täysin hukassa olevia perheitä sekä ihmisiä, jotka -
haluaisivat tulla Kristuksen luo, elleivät pelkäisi sen olevan -
tyhjää ja jo aikansa elänyttä.
Se, että nuorilta puuttuu uskallus tulla Kristuksen luo, voi johtua -
siitä, että he liittävät sen kaikkeen vanhanaikaiseen,-
vanhoihin kirkollisiin tapoihin, sakramentteihin ja sen sellaiseen.
Mutta minulle kristillisyys merkitsee Kristusta itseään.
Hän on elämäni keskipiste ja tukipilari.
Hän tukee minua hädän hetkellä,-
ja Hänelle voin luovuttaa kaikki suruni ja pettymykseni.
Pohdimme äskettäin parhaan ystäväni kanssa sitä, kuinka -
surullista on sillä, joka ei voi luovuttaa murheitaan Jeesukselle.
Hän joutuu pitämään kaikki murheet sisällään katkeroituen ehkä niistä.
Kyllä - Kristus on tukipisteeni!
Kerroit, kuinka olit monta kertaa aikeissa tulla Jumalan luo, mutta -
asia jäi kuitenkin puolitiehen.
Ulkoisesti asiat olivat hyvin kuten kristityillä ikään,-
mutta se "jokin", eli läheinen ja henkilökohtainen suhde puuttui.
Nykyihmiset ja -nuoret eivät tiedä siitä - se on kuin puuttuva lenkki.
Ei tiedetä, että henkilökohtainen suhde Jumalaan on edes mahdollinen.
Kristus elämäsi keskipisteenä ei voi siis olla pelkkää teoriaa.
Mikä toi sinut elävän Jumalan eteen?
Mikä tietty tapahtuma avasi silmäsi ymmärtämään, -
että kyse on elävästä persoonasta?
Tapahtumia on useita. Mieleeni nousee yksi, joka -
sattui sinä kesänä, jolloin päätin lukion.
En ollut aikonut mennä lukioon,-
mutta ystävättäreni pyytäessä sitä sanoin suostuvani,-
ellei äidilläni tai suvullani olisi mitään sitä vastaan.
Lukion ajan elin kaukana Jumalasta.
Pyysin Jumalalta apua koulun koetilanteissa, joiden jälkeen -
lupasin lähteä seuraamaan Häntä, mutta lupaukseni olivat tyhjiä.
Sinä kesänä kun kouluni loppui, olin vaikean päätöksen edessä.
Sukuni toivoi minun jatkavan yliopistoon.
Halusin itsekin, mutta sisäinen varmuus puuttui.
Sain koulusta hyvät arvosanat,-
ja silti halusin pitää välivuoden.
Kysyin asiaa Jumalalta. Käännyin Hänen puoleensa -
ensimmäistä kertaa vilpittömin sydämin, ilman tyhjiä lupauksia.
Sanoin Jumalalle: Tässä olen sellaisena kuin tunnet minut.
Tiedät sekä menneisyyteni, että tulevaisuuteni. Auta minua tässä!
Antaudun täysin Sinun johdatukseesi ja suunnitelmiisi.
Sain useasta korkeakoulusta vahvistuksen päässeeni sisään,-
mutta kieltäydyin opiskelupaikasta.
En todellakaan tiennyt, mitä tekisin välivuoteni suhteen.
Olisinko kotona ja kävisin töissä, vai viettäisinkö ainoastaan lomaa?
Olin ihan neuvoton - ja sitten soititkin sinä työpaikkaa tarjoten.
Aluksi ajattelin että "yes" - nyt minulla on työpaikka, jossa -
voin hyödyntää välivuoteni keräämällä työkokemusta.
Jo parissa viikossa aloitettuani työt, tunsin jonkin muuttuneen.
Suhteeni Jumalaan muuttui eläväksi ja uudistui.
Hän on minulle todellinen persoona, jonka kanssa voin seurustella.
Hän käyttää minua myös työssään, mikä on mahtavaa!
Tämä oli yksi käännekohdistani.
Tällä hetkellä työskentelet Viron TV7:ssä toimittajana.
Valvot käännöstöitä ja teet paljon muutakin, mutta -
ennen kaikkea toteutat sellaista, minkä Jumala on elämääsi tuonut.
Jumala alkoi keskustella kanssasi todella henkilökohtaisesti ja -
lähestyi sinua Sanallaan enemmän, kuin koskaan aiemmin.
Miten suhtaudut Raamattuun?
Sitä pidetään usein hyllyssä, mutta siihen tartutaan harvemmin.
Mitä Raamattu sinulle merkitsee ja miten sitä tutkit?
Heti kääntymiseni jälkeen tunsin, että minun olisi luettava -
ihan mielettömästi Raamattua, vähintään kolme lukua päivässä!
Tai olisin voinut jakaa lukemisen aamuun, päivään ja iltaan.
Äitini seurasi TV:stä Joyce Meyerin saarnoja, joista jäi korvaani se -
kuinka Jumalan Sana on niin rikas, että yksi jae riittää viikoksi,-
jos se on muuttunut sinulle todelliseksi tai ilmestykseksi.
Luen päivittäin Raamattua sisäisen tunteen mukaan.
Pyhä Henki sisälläni ohjaa lukemistani, joten en vain -
lue tiettyä määrää osoittaakseni Jumalalle omaa paremmuuttani.
Minulla on profetoimisen lahja.
Ohjeenani on perehtyä ja olla yhteydessä Jumalan Sanaan.
Suuri osa näkyihini liittyvistä selityksistä pohjautuu Raamattuun.
Ne selittyvät vain Raamatun kautta.
Minun on luettava Raamattua paljon tunteakseni historialliset taustat.
Meille tavallisille ihmisille Raamattu on erittäin tärkeä -
ei ainoastaan viisauden lähteenä, vaan Elävänä Sanana.
Se ei ole mikään itsehoito-opas, eikä sitä voi verrata yhteenkään -
toiseen kirjaan tai vanhaankaan kokoelmateokseen.
Raamattu on ajan hampaan kestävä Elävä Sana, joka ei vanhene,-
ja se on auttanut ihmisiä lähestymään Jumalaa.
Se on elävää Jumalan Sanaa, joka kantaa sisällään elämän.
Se on mitä ihanin lahja Jumalalta!
Jumalan Sana ei ole vanhentunut.
Jeesuksen mukaan ihminen ei elä ainoastaan leivästä, vaan -
jokaisesta sanasta, joka Jumalan suusta lähtee.
Jumala on Sanallaan rohkaissut, muuttanut ja kasvattanut sinua.
Hänen Sanansa on todella elävä!
Onko jokin Raamatun kohta erityisesti sydämelläsi, tai -
jota muuten pidät ohjenuoranasi?
Niitähän voi olla useampiakin.
Yksi tulee mieleeni, vaikka tarkkaa Raamatun kohtaa en muistakaan.
Se luki kortissa, jonka eräs ystävättäreni lahjoitti minulle.
Lause oli niin hyvä, että käytin sitä jopa koulun loppukokeessa.
Se kuului näin: "Missä on aarteesi, siellä on myös sydämesi."
Sen sisältö on paljon syvällisempi, kuin aluksi ymmärsinkään.
Se muuttui elämässäni todelliseksi.
Kun Jeesus on elämäni keskipisteenä ja aarteeni,-
on Hän myös sydämessäni, ja se säteilee minusta ulospäin.
Ihminen huomaa, kun suhde Jumalaan on ehkä haalea,-
tai yhteys Häneen ei oikein toimi.
Ajatukset saattavat harhailla tai sitä on muuten vaan väsynyt.
Ainakin minulla se toimii niin.
Puhuimme siitä, että olet nuori.
Nuoret juhlivat ja etsivät sisältöä elämäänsä monista eri paikoista.
Kerroit uskosi muuttuneen toimivaksi sen jälkeen, kun -
luovutit itsesi Jumalalle, etkä enää etsinyt maallisia aarteita.
Arvomaailmasi muututtua, Jumala ja Jeesus ovat sydämesi valtiaina.
Usko alkoi tuottaa hedelmää ja Jumalan sana muuttui eläväksi.
Kerroit Jumalan käyttäneen sinua.
Saarnan kuunteleminen kirkossa sunnuntaiaamuisin on hyvä, mutta -
Jumala haluaa elää kanssamme joka ikinen päivä ja myös käyttää meitä.
Mitä olet Jumalalta oppinut? Miten se ilmenee, kun Hän käyttää meitä?
Olet saanut Jumalalta armolahjan.
Kertoisitko, mitä se kohdallasi tarkoittaa?
Saamani lahja ilmenee minussa profeetallisena näkemisenä.
Jopa minulle täysin vieraat ihmiset ovat kertoneet -
saaneensa siitä apua ja rohkaisua.
Saatuani lahjan, en aluksi uskonut siihen, vaan -
ajattelin sen olevan oman mielikuvituksen tuotetta.
Neljä vuotta ajattelin sen olevan peräisin itsestäni, ei Jumalasta.
Ihmiset ovat kertoneet, kuinka tärkeänä ovat pitäneet -
saamaani Jumalan sanomaa, sillä se on sisältänyt viestin juuri heille.
Jumala on ehkä kutsunut heitä tai vahvistanut jonkin asian.
Olen itsekin saanut apua siitä.
Alussa näkyni olivat toisia varten ja itse jäin niistä ilman.
Sain vain toisille tarkoitettuja näkyjä ja tiedon sanoja, mutta -
minun suhteeni Jumala pysyi vaiti.
Lopulta Jumala antoi näyn myös minulle.
Eräs vieläkin kyynelet silmiini tuova näky koski -
seurakuntani papin vaimoa.
Se oli täynnä symboleja, enkä vieläkään oikein ymmärrä sitä.
Näin hänen olevan arkussa ja enkelin auttavan hänet siitä pois.
Näin hänen kulkevan kaduilla täynnä voimaa, ja kuinka -
ihmiset pääsivät osallisiksi Jumalan täydellisyydestä.
En mene yksityiskohtiin, mutta tämä vaikuttava näky muutti häntä.
Tällä hetkelläkin hän vaalii tätä saamaansa profetiaa, ja -
luottaa saavansa niitä vielä monta lisää.
Jumala toimii elämässämme ja Hänen tekonsa todella muuttavat meitä.
Näyt eivät ole pelkkää sanahelinää.
Ne luovat yhteyden johonkin osa-alueeseen ihmisen sisimmässä -
parantaen häntä tai tuoden sanoman todelliselta Jumalalta.
Puhut näyistä ja profetoimisesta.
Jumala näyttää sinulle esimerkiksi kuvan liittyen -
tiettyyn tilanteeseen tai henkilöön ja vahvistaa sen Sanallaan.
Usein Hän antaa kuvan lisäksi viitteen myös raamatunkohtaan,-
joka selittää näyn vahvistaen samalla, että näky on Jumalalta!
Tämä on varmaan ollut kohdallasi kuin vetten päällä kävelyä.
Vaatii rohkeutta avautua, välittää saamiaan sanomia -
ja olla ihmisille siunaukseksi.
Alussa en uskaltanutkaan puhua.
Tunsin suurta epävarmuutta ja epäilin itseäni.
Pelkäsin jonkun voivan suuttua tai ajattelevan, että -
mikähän tuokin luulee olevansa!
Mutta kerran eräälle leirille tuli amerikkalainen pappi.
Hän vertasi minua sanomia eteenpäin toimittavaan posteljooniin,-
joka ei hetkeäkään mieti pitäisikö sanoma antaa, vai ei.
Vastaanottaja päättää, mitä saamalleen sanomalle tekee.
Myös Viron historiassa sattui näin.
Viron ensimmäisen itsenäisyyden aikaan, useat profetiat -
kehottivat kansaa ja hallitusta kääntymään, mutta turhaan.
He sivuuttivat saamansa profetiat täysin.
Jumalan antamien profetioiden alkaessa täyttyä, tulivat he -
kysymään, mitä nyt tehdään?
Profetioiden antajien mukaan oli kuitenkin jo liian myöhäistä.
Saatu näky tuntuu kuormana, jonka haluan heti luovuttaa eteenpäin.
Se ei ole tarkoitettu minulle, -
vaan toisten auttamiseksi ja rohkaisemiseksi.
Tätä ei voi verrata raskaaseen, maalliseen työhön. Mutta tämä -
työ täyttää minut ilolla, sillä jokainen näky on ainutkertainen.
Ihanaa saada olla Jumalan käytössä!
Uskon Jumalan haluavan jakaa lahjojaan auliisti.
Hän rohkaisee seuraamaan itseään Pyhän Hengen johdatuksessa,-
täyttymään Hänestä sekä rohkeasti käyttämään Häneltä saatuja lahjoja.
Voisitko nyt kesken ohjelmaa rukoilla, että Jumala -
vapauttaisi voimansa koskettaen ja rohkaisten niitä, jotka -
ovat arkoja ottamaan Jumalalta saamansa lahjat käyttöön.
Ole hyvä.
Kiitos Jeesus, että saamme olla tässä tänään.
Kiitos työstäsi jokaisen elämässä.
Sinä et tarvitse ohjeitamme siitä, miten asioita tulisi muuttaa.
Sinä teet tahtosi mukaan niin ihmeellisellä tavalla, että -
saamme jälkikäteen vain huokailla.
Pyydän Jeesus, että kosketat jokaista katsojaamme ja -
muutut todellisuudeksi heidän sisimmässään, jotta -
ohjelmamme tarkoitus täyttyisi.
Haluamme muuttaa Viron ja koko maailman olosuhteita.
Tahdomme olla muutoksen tekijöitä,-
ja kaipaamme Sinua liikkumaan keskellämme -
rohkaisemassa ja vahvistamassa ihmisiä.
Kiitos Jeesus, että olet tässä ja -
teet työtäsi meidän kauttamme. Kiitän Sinua, Jeesus!
Itse uskon Jumalan hengessään liikkuvan Virossa.
Ennen ohjelmaa pidimme rukoushetken -
Jumalan valtaistuimen edessä.
Jumala näytti meille kullanväristä nestettä täynnä olevan astian.
Kulta on taivaallista, ja lisäksi se symbolisoi Jumalan kunniaa.
Uskonkin Jumalan tuovan Viroon omaa kunniaansa, voimaa ja loistoa.
Mistä sinä unelmoit - tai mitä näet Jumalan tekevän tulevaisuudessa?
- Virossa vai omassa elämässäni? - Molemmissa, sekä että.
Mieleeni nousee näky, jonka sain lokakuisen rukouspalvelun aikana.
Se liittyi Israeliin, mutta -
uskon sen koskevan kaikkia kansoja.
Näin valtaistuinsalin, jossa Jumalan edessä oli Hänen Sanansa.
Jumala oli surullinen ja itki, koska ei voinut rikkoa Sanaansa.
Hän ei voi liikkua ellei kansa rukoile - eikä myöskään, -
jos ihmisten kaipaus ja toivo -
ihmeitä tekevästä ja olosuhteita muuttavasta Jumalasta puuttuu.
TV7 toimii nyt Virossakin -
ja meillä on vastavalittu hallitus.
TV7:llä on nähdäkseni tärkeä rooli.
Muistan näkemäni ilmestyksen Pärnun seurakunnassa 3-4 vuotta sitten.
Näyssäni oli puu. Muistan kertoneeni siitä sinulle aiemmin.
Puun ympärillä oli ihmisketju, ja -
puun juuret juurtuivat syvälle ja kiinnittyivät multaan.
Sain viestin, että jokainen meistä kuin kaulaketjun helmi.
Jokaista tarvitaan, sillä jos yksikin helmi puuttuu,-
ketju menettää muotonsa eikä se enää ole täydellinen.
Näin TV7:n laajenevan ja tämä onkin kuin yksi suuri ketju:-
toimimme jo monessa maassa, ja nyt on aloitettu työ myös Ruotsissa.
Keskeisimmällä sijalla elämässäni on suhteeni Jumalaan.
Siitä riippuu kaikki muu,-
ja se on kuin kivijalka, jonka päälle voi rakentaa.
Se on vahva perusta, joka ei keiku!
Jokapäiväisen suhteeni Jumalaan ei tarvitse olla kaavamaista,-
eli sellaista, jossa aina tuon syntini ja ylistyslauluni Hänelle.
Vilpitön "tässä olen" - riittää.
Jumalahan näkee ja tuntee minut.
Raamatussa sanotaan, että ihmisellä on sana mutta Jumala johtaa häntä.
Jumala tietää tarpeemme, ennen kuin osaamme edes pyytää.
Lasten tavoin meidän tulisi sanoa: "Tule ja auta, en pärjää muuten."
Itse olen juuri tuossa vaiheessa.
Kompastun, Jumala auttaa, kompastun taas, Jumala auttaa...
Minun kohdallani toteutuu se Raamatun kohta, jossa -
kehotetaan antamaan anteeksi 70 x 7 kertaa.
Saanko siis todella tehdä 490 virhettä päivässä?
Tuntuu siltä, kuin käyttäisin Jumalan hyväntahtoisuutta väärin.
Jo kolmannen tai neljännen virheen tai synnin jälkeen tuntuu pahalta.
Mutta Jumalan armo minua kohtaan on rajaton. Se on ihmeellistä!
Siitä seuraa rauha, ilo ja rentoutunut olo.
Ei tarvitse jännittää, eikä esittää olevansa jotakin muuta.
Olen salaillut asioita ja jotenkin peitellyt itseäni -
näyttääkseni paremmalta tai ollakseni enemmän Jumalan mieleen.
Mutta Jumala näkee lävitsemme, joten vilpittömyys on parasta.
Itsellä on silloin helpompaa, ja Jumala voi auttaa voimallaan.
Jumala on tekemässä uutta, -
mutta avain on siinä, että emme piiloudu suurten asioiden taakse.
Vaalimme suhdettamme Jumalaan ja muistamme ne helmet...
Kaikki alkaa siitä, missä suhteessa itse olen Jumalaan.
Löytäessäni suhteen, opin myös tuntemaan Jumalan armon.
Hän ottaa meidät vastaan juuri tällaisina, kuin olemme.
Raamatun mukaan Hänen tulee kasvaa suureksi, joten minä pienenen.
Vähän väliä tunnemme itsemme pieniksi, mutta Jumala on suuri!
Uskon Jumalan koskettavan yhä useamman ihmisen sydäntä Virossa.
Ketjut vahvistuvat, Jumalan kunnia ja läsnäolo kattavat tämän maan.
Näin nopeasti kului aikamme, mutta uskon Jumalan olleen kanssamme.
Kiitos ajatuksistasi, Mailis!
Kiitos rakas katsoja, että olit tänään kanssamme.
Tunnen sydämessäni, että Jumala -
odottaa meiltä omistautumista ja kokosydämistä -
kääntymistä Hänen puoleensa.
Kuten Mailis kertoi, on elämä Jumalan kanssa täynnä iloa,-
kaikkea hyvää, ihmeellistä sekä pyhää.
Kiitos seurastasi kanssamme. Jääköön sinulle Jumalan rauha!
Suomennos: Irene Tarkka